Inimõiguste allkomisjon on parlamendi inimõigusi käsitlevate arutelude keskpunkt. Komisjon teeb selles poliitikavaldkonnas parlamentaarseid algatusi ja annab alalise foorumi kolmandate riikide inimõiguste olukorra ja demokraatia arengu üle arutamiseks. Allkomisjoni istungitel toimuvad regulaarselt dialoogid  muude ELi institutsioonide, ÜRO eriraportööride ja teiste ÜRO või selle asutuste esindajate, Euroopa Nõukogu, valitsuste esindajate, inimõiguste aktivistide ja asjaomaste valitsusväliste organisatsioonidega. Samuti korraldab allkomisjon delegatsioonide külastusi konkreetsetesse kolmandatesse riikidesse, kaasa arvatud Euroopa Liidu kandidaatriikidesse (sh Türgi). Selline pidev teabevahetus võimaldab kiiresti muutuvas olukorras asjakohaselt tegutseda ja annab näiteks võimaluse täiskogu istungjärkudel  kiireloomulisi resolutsioone vastu võtta.